hu hu hu en en hu hu en hu hu en en hu hu hu hu en hu en hu hu en hu hu hu hu hu hu hu hu hu en hu hu en hu en hu hu hu hu hu en hu en hu en hu en hu en hu hu hu en hu hu hu en en en
DynEd School telepítése számítógépre - DynEd Angol
Sima út az angol nyelvtudáshoz
A telepítés Windows és Apple számítógépekre általában egyszerű feladat. Kövesd az itt leírt lépéseket és kis idő múlva már meg is kezdheted a tanulást!
Előző bejegyzés: DynEd használati útmutató – általános áttekintés.
Első lépés: a telepítő szoftver letöltése
1) Windows és régebbi macOS operációs rendszerek: A letöltéshez erre a linkre kell kattintani: http://web2.dyned.com/download/student.shtml.en Ez a link közvetlenül elvezet a szoftver letöltési oldalára.
Fontos! A megjelenő letöltési beállításoknál az alábbiakra kell figyelni:
Mindenképpen ki kell választani azt a szervert, ahol a tanulási adataink tárolva lesznek. Ehhez a “select your record server” lehetőségnél – a legördülő menüből – mindenképpen a „Europe” beállítást kell kiválasztani.
Ha elfelejted az európai szervert kiválasztani, akkor a rendszer automatikusan az Amerikai szerverre fog csatlakozni. Mivel a felhasználónevek nem itt, hanem az Európai szerveren kerültek rögzítésre, ezért a felhasználónév és jelszó beírása után azt fogja kiírni a DynEd, hogy a felhasználónév ismeretlen.
Az operációs rendszert is ki kell választanod a “download for mac / download for pc” lehetőségnél. Windows esetében a pc, Apple Macintos esetében a mac választandó.
2) Az újabb macOS rendszereken (Catalina, Big Sur) a letöltést az áruházból kell elvégezni.
A letöltéshez szükség lesz a felhasználónévre és jelszóra (ezt e-mailben küldjük el). Itt is nagyon fontos, hogy letöltés előtt a Europe elnevezésű szervert kell kiválasztani, mivel ez a szerver szolgálja ki Magyarországot. Ha véletlenül kihagyod ezt a lépést, akkor a szoftver az amerikai szerverhez kapcsolódik – ilyenkor a program nem ismeri fel a felhasználót. A szerver természetesen átállítható, ha ez történik, vedd fel velünk a kapcsolatot.
Angol nyelvű letöltési útmutató az új macOS rendszerekhez ezen a linken található.
Kövesd a telepítő útmutatásait. A keretszoftver telepítése általában néhány percet vesz igénybe.
A DynEd a QuickTime szoftvert használja a hangok és videók lejátszására. Ha ez nincs telepítve a számítógépen, úgy az első indítás után a szoftver felszólít a QuickTime telepítésére. A Quick Time elérhető a dyned.com support oldaláról.
Harmadik lépés: az első indítás és a tanfolyamok letöltése
Telepítés után a DynEd egy kék színű DynEd indító ikont helyez el az asztalra. Elindításkor a bejelentkezéshez az alábbi adatokat kell megadni:
student e-mail: külön e-mailben kapod meg tőlünk
jelszó: a megadott jelszó szerint, amit megküldtünk neked. Ezt a jelszót biztonsági okokból kérjük változtasd majd meg.
Ezzel sikeresen beléptél a keretszoftverbe. A tananyagokat azonban még le kell tölteni ahhoz, hogy elkezdhesd a tanulást.
A tananyagok letöltése biztosítja azt, hogy a videók és interaktív feladatok rossz vagy hiányzó internet kapcsolat nélkül is a megfelelő minőségben működnek.
Legelső alkalommal a tanfolyamok közül a szintbesoroló tesztet, vagyis a Placement Test-et kell letöltened és elvégezned.  A Placement Test eredménye alapján felajánlott tanfolyamokkal tudod elkezdeni a tanulást, amelyeket külön le kell töltened.
Tanfolyamok letöltése a tanuláshoz
A DynEd elindítása után legördülő menüből lehet kiválasztani a kívánt tanfolyamot. Ha a tanfolyam még nincs letöltve, a szoftver felajánlja a tanfolyam letöltését.
Ha megakadtál, vedd fel a kapcsolatot  a tanároddal!
Kapcsolódó téma: DynEd telepítése okostelefonra, tabletre.
Categories: DynEd tanulási útmutatóTags: DynEd technikai támogatás
DynEd telepítése tabletre, okostelefonra
A kaliforniai székhelyű DynEd Inc. 1989 óta fejleszt digitális angol nyelvi tananyagokat. Ez a vállalat készítette a világ legelső multimédiás nyelvoktató cd-jét is. Napjainkban az Egyesült Államokon kívül a Távol-Keleten, Törökországban és Dél-Amerikában több, mint 20 millió tanuló használja a DynEd anyagait. Európa több országában is akkreditált, hivatalos iskolai tananyag. Magyarországi forgalmazója a CTI Education Kft. A CTI Education 2015-ben alakult, feladata a DynEd tanfolyamok népszerűsítése, támogatása és a forgalmazói engedélyek továbbadása Magyarországon.
Kövess minket a Facebookon
Copyright: CTI Education Kft. 2022
HTML Snippets Powered By : XYZScripts.com